Katarinahissen

Katarinahissen on käytöstä poistettu yleisöhissi Slussenin kupeessa Södermalmissa Tukholmassa. Sen rakensi belgialainen Lecoq & Comp 1881–1883 insinööri Knut Lindmarkin suunnitelman mukaan. Hissi vihittiin 19. maaliskuuta 1883. Hissikoneiston toimitti yhdysvaltalainen Weeks & Halsey. Aluksi hissiä nosti höyrykone, mutta 1915 se korvattiin sähkömoottorilla. Hissin huipulle kiinnitettiin Tukholman ensimmäinen valomainos, Stomatol, 1909. Kyydin hinta ylös Slussenilta Södermalmiin oli viisi äyriä ja alas kolme äyriä.

Slussenin rakentamisen yhteydessä 1930-luvulla myös Katarinahissen purettiin. Uusi hissi vihittiin käyttöön 1936. Konstruktivismia edustavan uuden hissin suunnittelivat arkkitehdit Eskil Sundahl ja Olof Thunström. Kaksihyttistä hissiä ohjasi kuljettaja. Myöhemmin hissit automatisoitiin, mutta niissä oli edelleen rahastaja, joka kulki hissin mukana. Kyyti maksoi kymmenen kruunua. Ylhäällä hissin ja Mosebackan välillä kulkevassa kävelysillassa toimii maineikas tukholmalaisravintola Gondolen. Gondolen ja ns. KF-talo avattiin samanaikaisesti hissin kanssa eli vuonna 1936.

Katarinahissen suljettiin vuonna 2010 lähtien vuosien ongelmien jälkeen ja suunniteltiin jälleen avattavaksi  vuonna 2016.  Korjaustyöt Slussenin uudistuksen yhteydessä etenivät hitaasti ja hissi avattiin käyttöön uudelleen lokakuussa 2023.

Lähteet

Aiheesta muualla

 Stockholmskällan: Katarinahissen  

Södermalmin rakennukset ja rakennelmat
Hissit